Diari Oficial de la Generalitat Valenciana


Sumari del DOGV 6465, del 22-02-2011 (2011/2059)

Informació pública del Projecte de Reparcel·lació Forçosa de la Unitat d'Execució les Salines, de sòl urbanitzable residencial, del Pla General d'Ordenació Urbana de Vinaròs (Castelló).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/2059


Data del document
:   15-01-2011

Organisme emissor
:   Proyexva, SLU

Tipus de document
:   Anunci

Descriptors 

:   * Vinaròs
    * empresa privada
    * pla d'urbanisme

Informació pública del Projecte de Reparcel·lació Forçosa de la Unitat d'Execució les Salines, de sòl urbanitzable residencial, del Pla General d'Ordenació Urbana de Vinaròs (Castelló). [2011/2059]  
Proyexva, SLU, amb CIF X05277972, domiciliada a Ontinyent, 46998, avinguda del Tèxtil, número 39, 1º, apt. 67, va resultar seleccionada agent urbanitzador de la unitat d'execució les Salines per l'Acord Plenari de data 8 de març de 2005. D'acord amb el que es disposa en l'article 416 del Decret 67/2006, de 19 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, en relació amb l'article 177 de la Llei 16/2005, de 30 de desembre, Urbanística Valenciana (d'ara endavant LUV), se sotmet a informació pública el Projecte de Reparcel·lació Forçosa de la Unitat d'Execució les Salines, pel termini d'un mes, a partir de l'endemà de la data de publicació del present anunci en el Diari Oficial de la Comunitat Valenciana, prèvia protocol·lització d'aquest en la notaria Manzanares-Gallardo, amb domicili a Vinaròs (12633), passatge Dr. Ricardo Santos, número 12 (entl.), el qual podrà ser consultat, en horari d'atenció al públic; els interessats podran comparèixer en eixa notaria, de dilluns a divendres en horari de 10.00 a 14.00 hores, per a obtenir, a càrrec seu, una copia total o parcial de la documentació protocol·litzada, consultar la referida documentació o formular les al·legacions que s'estimen convenients.   
Així mateix, queda a la seua disposició la documentació en l'Ajuntament de Vinaròs (Oficina Tècnica), situat a l'Edifici Antics Correus, planta 1, carrer Sant Ramón, on igualment durant el referit termini, els interessats podran personar-se, de dilluns a divendres de 08.00 h a 15.00 hores per a consultar el projecte i/o efectuar al·legacions. També es pot consultar aquest projecte en Internet en l'adreça i també, i a l'efecte d'aclarir dubtes, conceptes o altres qüestions es podrà concertar una reunió en la localitat, prèvia petició cridant al telèfon 228 250 923 o a Ontinyent (València), avinguda del Tèxtil, número 39, 1º. La persona encarregada és Jorge Gandia.   
Segons el que està previst en l'article 177.1.e de la Llei Urbanística Valenciana, l'aprovació del projecte de reparcel·lació forçosa serà acordada per l'Ajuntament dins del termini màxim de tres mesos des de la presentació de la totalitat de la documentació exigible. El silenci s'entendrà positiu, si no hi ha al·legacions pendents de resolució. Si existiren al·legacions, hauran de ser resoltes en el termini d'un mes, transcorregut el qual sense resolució expressa s'entendrà desestimada la reparcel·lació proposta per l'urbanitzador, i l'Ajuntament haurà de redactar el projecte definitiu i procedir a la seua aprovació. Si passat el termini l'Ajuntament no haguera redactat el document definitiu, el projecte tramitat s'entendrà aprovat definitivament  
Finalment, i de conformitat amb el que està previst en l'article 172.3 de la Llei 16/2005, de 30 de desembre, de la Generalitat, Urbanística Valenciana, es posa de manifest que els propietaris i titulars de drets afectats estan obligats a exhibir els títols que tinguen i declarar les situacions jurídiques que coneguen i afecten a les seues finques. L'omissió, error o falsedat en aquestes declaracions no podrà afectar al resultat objectiu de la reparcel·lació, però si s'apreciara dol o negligència greu, podrà exigir-se la responsabilitat civil o penal que corresponga.  
La publicació del present anunci en el Butlletí Oficial de la Província de Castelló servirà també com a notificació als efectes previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte d'aquells titulars amb nom o domicili desconegut o respecte d'aquells als quals, intentada la notificació, no s'haguera pogut practicar, i en particular, a Adolf Konrad Fischer, Wilhelm Karl Leykauf, Sebastian Caler Balla i Ana Marcia Navarro Jiménez, tots ells amb domicili desconegut i titulars de finques (predis dominants) externes al sector amb servituds de pas sobre finques aportades. Valga al seu torn com a notificació a José Lores Amela (propietari), M.ª Ángeles Arrugat González (afectada conveni Ajuntament), José Meseguer Barberá (propietari), Cristóbal Royo Fabregat (usufructuari finca aportada), Pilar Ricol Giner (usufructuària finca aportada), Rodrigo Royo Fabregat (usufructuari finca aportada) i Antonio Royo Ballestero (nus propietari) als quals no s'ha pogut practicar la corresponent notificació.  
Ontinyent, 15 de gener de 2011.- L'administrador únic Proyexva, SLU: José Vicente Guerola Ureña.